Maart-maand se Gelukkige Trekking - Solidariteit WêreldSolidariteit Wêreld
Tuis › Nuuskantoor › Maart-maand se Gelukkige Trekking
Maart-maand se Gelukkige Trekking
Jy kan vandeesmaand een van die volgende twee boeke in die gelukkige trekking wen:
Terreur in Kaboel deur Hannelie Groenewald
Geroepe om te gaan werk in Afganistan trek die Groenwalds uit Pretoria Kaboel toe. Elf jaar later word Werner, Jean-Pierre en Rodé in ‘n wrede terreuraanval vermoor. Hannelie bly alleen agter. Hoe gebeur so iets met mense wat in gehoorsaamheid geleef het, oortuig van God se beskerming? Hannelie Groenewald se openhartige verhaal is ‘n merkwaardige getuienis van ‘n lewe in geloof, van God se liefde, genade, en die krag van vergifnis. Sy wys dat enigeen kán opstaan uit die as.
Nadia: Paaie van Hoop deur Nadia Beukes
Nadia neem jou saam as passasier op die paaie wat sy al geloop het: kronkelpaaie, snelweë, bergpasse en ompaaie. Sy deel haar hartseertye, maar ook haar vreugdetye. Die leser leer ken die meisie weg van die kalklig waar dinge nie altyd so glansryk is nie. Dit is ʼn verhaal van diepe hartseer, maar ook uitbundige vreugde. Nadia skryf prontuit oor die dinamika van mens-wees, die kunds van die lewe en hoe mense reageer op foute en teleurstellings. Op die ou end wys sy ons dat almal se paaie nie dieselfde lyk nie. Maar net omdat jou pad anders lyk, beteken nie daar wag nie ʼn gelukkige einde nie.
Hoe werk die gelukkige trekking?
Beide boeke, wat jy in die gelukkige trekking kan wen, gaan tot 29 Maart elke week in die Soldeer geplaas word. Inskrywings sluit op Vrydag, 30 Maart 2018 om 10:00 vir die trekking om plaas te vind. Die wenner sal op 5 April in die Soldeer aangekondig word.
Om in aanmerking te kom vir die spesiale prys, stuur ’n e-pos met jou naam, van, kontaknommer en die boek/e wat jy graag sal wil wen aan lizem@solidariteit.co.za.
Ons sal jou skakel indien jy die gelukkige wenner is.